Harmony-werker sterf in mynongelukArgieffoto. ’n Ongeluk by Harmony Gold se Bambanani-myn ­naby Welkom in die Vrystaat het Saterdag een werknemer se lewe geëis. Die myngroep het Maandag in ŉ verklaring gesê die werker is noodlottig gewond toe grond op hom geval het. “Die oorsaak van die ongeluk word ondersoek. Alle skietwerk by die myn is stopgesit,” het Graham Briggs, Harmony se uitvoerende hoof, gesê. Briggs en sy bestuurspan het hul innige meegevoel met die oorledene se familie betuig.